pythainlp/thailaw-v1.0 huggingface dataset:
คําสั่งนายทะเบียน

ที่ 25/2559

เรื่อง ให้บริษัทประกันวินาศภัยส่งรายงานกระทบยอดรายการตามงบการเงิน รายงานฐานะการเงิน

และกิจการของบริษัท และรายงานการดํารงเงินกองทุน

------------------------------------------

          อาศัยอํานาจตามความในมาตรา 51 (3) และ (4) แห่งพระราชบัญญัติประกันวินาศภัย พ.ศ. 2535 นายทะเบียนจึงออกคําสั่งไว้ ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียน ที่ 25/2559 เรื่อง ให้บริษัทประกันวินาศภัยส่งรายงานกระทบยอดรายการตามงบการเงิน รายงานฐานะการเงินและกิจการของบริษัท และรายงานการดํารงเงินกองทุน”


ข้อ ๒ คําสั่งนี้ให้ใช้บังคับตั้งแต่วันออกคําสั่งเป็นต้นไป


ข้อ ๓ ให้ยกเลิกคําสั่งนายทะเบียนที่ 6/2557 เรื่อง ให้บริษัทประกันวินาศภัยส่งรายงานกระทบยอดรายการตามงบการเงิน รายงานฐานะการเงินและกิจการของบริษัท และรายงานการดํารงเงินกองทุน ลงวันที่ 10 กุมภาพันธ์ พ.ศ. 2557


ข้อ ๔ ให้บริษัทส่งรายงานกระทบยอดรายการตามงบการเงินที่ผู้สอบบัญชีได้สอบทานแล้วรายงานฐานะการเงินและกิจการของบริษัท และรายงานการดํารงเงินกองทุนต่อนายทะเบียน โดยมีรายการอย่างน้อยตามแบบที่แนบท้ายคําสั่งนี้


ข้อ ๕ การส่งรายงานตามข้อ 4 ให้บริษัทจัดทําและนําส่งเป็น excel file ผ่านไปรษณีย์อิเล็กทรอนิกส์ (e-mail) : monitoring@oic.or.th โดยนําส่งเป็นรายไตรมาสและรายปี ดังต่อไปนี้

          (1) รายงานกระทบยอดประจําไตรมาส 1 (เดือนมีนาคม) รายงานประจําไตรมาส 2 (เดือนมิถุนายน) และรายงานประจําไตรมาส 3 (เดือนกันยายน) ให้ส่งภายในเจ็ดวันนับแต่วันครบกําหนดยื่นรายงานการดํารงเงินกองทุนประจําไตรมาส

          (2) รายงานกระทบยอดประจําปี ให้ส่งภายในเจ็ดวันนับแต่วันครบกําหนดยื่นรายงานการดํารงเงินกองทุนประจําปี

          ในกรณีที่รายงานตามวรรคหนึ่งที่บริษัทส่งมาไม่ถูกต้องหรือไม่มีรายการครบถ้วน นายทะเบียนมีอํานาจสั่งให้บริษัทแก้ไขเพิ่มเติมให้ถูกต้องหรือครบถ้วนภายในระยะเวลาที่นายทะเบียนกําหนด

          ในกรณีที่บริษัทไม่สามารถส่งรายงานได้ภายในระยะเวลาที่กําหนด ให้บริษัทยื่นคําขออนุญาตขยายระยะเวลาต่อนายทะเบียนก่อนครบกําหนดไม่น้อยกว่าสิบห้าวัน โดยบริษัทต้องระบุเหตุผลและความจําเป็นมาด้วย หากนายทะเบียนเห็นสมควรจะอนุญาตขยายระยะเวลาก็ได้


ผู้มีอํานาจลงนาม - สั่ง ณ วันที่ 19 พฤษภาคม พ.ศ. 2559

สุทธิพล  ทวีชัยการ

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 21/2559

เรื่อง การใช้อัตราเบี้ยประกันภัยตามโครงการช่วยเหลือประชาชน

ที่ทําสัญญาประกันภัยไว้กับบริษัท สัญญาประกันภัย จํากัด (มหาชน)

---------------------------------------

           เพื่อเป็นการรองรับโครงการช่วยเหลือประชาชนที่ทําสัญญาประกันภัยไว้กับบริษัท สัญญาประกันภัยจํากัด (มหาชน) ซึ่งถูกเพิกถอนใบอนุญาตตามคําสั่งกระทรวงการคลัง ที่ 395/2559 ลงวันที่ 31 มีนาคม พ.ศ. 2559 อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้


ข้อ ๑ คําสั่งนี้ให้ใช้บังคับตั้งแต่วันที่ 7 เมษายน พ.ศ. 2559 เป็นต้นไป 


ข้อ ๒ บริษัทที่รับประกันภัย ตามโครงการช่วยเหลือประชาชนที่ทําประกันภัยไว้กับบริษัทสัญญาประกันภัย จํากัด (มหาชน) จะมีระยะเวลาประกันภัยหนึ่งปี และให้ใช้อัตราเบี้ยประกันภัยตามที่ได้รับความเห็นชอบจากนายทะเบียนไว้แล้ว โดยบริษัทจะขยายระยะเวลาคุ้มครองเพิ่มเติมเท่ากับระยะเวลาประกันภัยที่เหลืออยู่กับบริษัท สัญญาประกันภัย จํากัด (มหาชน) หรือจะให้ส่วนลดเบี้ยประกันภัยเท่ากับจํานวนเบี้ยประกันภัยที่ผู้เอาประกันภัยมีสิทธิรับคืนจากบริษัท สัญญาประกันภัย จํากัด (มหาชน) ตามส่วนเฉลี่ยของระยะเวลาประกันภัยที่เหลือก็ได้


ข้อ ๓ คําสั่งนี้ให้ใช้บังคับกับบริษัทที่เข้าร่วมโครงการช่วยเหลือประชาชนที่ทําสัญญาประกันภัยไว้กับบริษัท สัญญาประกันภัย จํากัด (มหาชน) จํานวน 31 บริษัท ดังมีรายชื่อแนบท้ายคําสั่งนี้เท่านั้น


ผู้มีอํานาจลงนาม - สั่ง ณ วันที่ 18 เมษายน พ.ศ. 2559

สุทธิพล  ทวีชัยการ

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 45/2560

เรื่อง กําหนดอัตราเบี้ยประกันภัยสําหรับผู้เอาประกันภัยโดยตรงกับบริษัทประกันวินาศภัย

----------------------------------------------------

          เพื่อเป็นการส่งเสริมและจูงใจให้ประชาชนทําประกันภัยเพื่อสร้างหลักประกันให้แก่ตนและครอบครัวมากขึ้น อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงออกคําสั่งไว้ ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียน ที่ 45/2560 เรื่อง กําหนดอัตราเบี้ยประกันภัยสําหรับผู้เอาประกันภัยโดยตรงกับบริษัทประกันวินาศภัย”


ข้อ ๒ คําสั่งนี้ให้ใช้บังคับตั้งแต่บัดนี้เป็นต้นไป


ข้อ ๓ บริษัทอาจกําหนดอัตราเบี้ยประกันภัยสําหรับผู้เอาประกันภัยโดยตรงกับบริษัทต่ํากว่าอัตราที่นายทะเบียนได้ให้ความเห็นชอบไว้ได้ไม่เกินร้อยละสามสิบของจํานวนเบี้ยประกันภัยสําหรับกรมธรรม์ประกันภัยทุกประเภท  ทั้งนี้ ภายใต้เงื่อนไขดังต่อไปนี้

          (1) เป็นการทําสัญญาประกันภัยกับบริษัท ในช่วงระยะเวลาระหว่างวันที่ 15 กันยายน ถึงวันที่ 15 ตุลาคม พ.ศ. 2560 และ

          (2) วันเริ่มต้นคุ้มครองตามกรมธรรม์ประกันภัยจะต้องไม่เกินวันที่ 31 ธันวาคม พ.ศ. 2560


ข้อ ๔ อัตราเบี้ยประกันภัยสําหรับผู้เอาประกันภัยโดยตรงกับบริษัทที่ไม่เป็นไปตามเงื่อนไขข้อ 3 ให้บริษัทกําหนดใช้ตามอัตราที่นายทะเบียนให้ความเห็นชอบไว้ก่อนหน้าแล้ว


ผู้มีอํานาจลงนาม - สั่ง ณ วันที่ 11 สิงหาคม พ.ศ. 2560

สุทธิพล  ทวีชัยการ

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 47/2560

เรื่อง การใช้อัตราเบี้ยประกันภัยตามโครงการช่วยเหลือประชาชน

ที่ทําสัญญาประกันภัยไว้กับบริษัท สัจจะประกันภัย จํากัด (มหาชน)

-------------------------------------

          เพื่อเป็นการรองรับโครงการช่วยเหลือประชาชนที่ทําสัญญาประกันภัยไว้กับบริษัท สัจจะประกันภัย จํากัด (มหาชน) ซึ่งถูกเพิกถอนใบอนุญาตตามคําสั่งกระทรวงการคลัง ที่ 1196/2560 ลงวันที่ 10 สิงหาคม พ.ศ. 2560 อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้


ข้อ ๑ คําสั่งนี้ให้ใช้บังคับตั้งแต่วันที่ 11 สิงหาคม พ.ศ. 2560 เป็นต้นไป


ข้อ ๒ บริษัทที่รับประกันภัย ตามโครงการช่วยเหลือประชาชนที่ทําสัญญาประกันภัยไว้กับบริษัท สัจจะประกันภัย จํากัด (มหาชน) จะมีระยะเวลาประกันภัยหนึ่งปี และให้ใช้อัตราเบี้ยประกันภัยตามที่ได้รับความเห็นชอบจากนายทะเบียนไว้แล้ว โดยบริษัทจะขยายระยะเวลาคุ้มครองเพิ่มเติมเท่ากับระยะเวลาประกันภัยที่เหลืออยู่กับบริษัท สัจจะประกันภัย จํากัด (มหาชน) หรือจะให้ส่วนลดเบี้ยประกันภัยเท่ากับจํานวนเบี้ยประกันภัยที่ผู้เอาประกันภัยมีสิทธิรับคืนจากบริษัท สัจจะประกันภัย จํากัด (มหาชน) ตามส่วนเฉลี่ยของระยะเวลาประกันภัยที่เหลือก็ได้


ข้อ ๓ คําสั่งนี้ให้ใช้บังคับกับบริษัทที่เข้าร่วมโครงการช่วยเหลือประชาชนที่ทําสัญญาประกันภัยไว้กับบริษัท สัจจะประกันภัย จํากัด (มหาชน) จํานวน 23 บริษัท ดังมีรายชื่อแนบท้ายคําสั่งนี้เท่านั้น


ผู้มีอํานาจลงนาม - สั่ง ณ วันที่ 11 สิงหาคม พ.ศ. 2560

สุทธิพล  ทวีชัยการ

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 21/2560

เรื่อง ให้ใช้แบบ ข้อความและอัตราเบี้ยประกันภัย กรมธรรม์ประกันภัยเพื่อการใช้เรือกลเดินทะเล

เฉพาะเขตที่ใช้ในกิจการพิเศษประเภทเจ็ตสกีเพื่อเช่า

----------------------------------------

          เพื่อรองรับกฎหมายว่าด้วยการขอและการออกใบอนุญาตใช้เรือกลเดินทะเลเฉพาะเขตที่ใช้ในกิจการพิเศษประเภทเจ็ตสกีเพื่อเช่า ที่ประสงค์ให้เจ้าของเรือที่ขอรับใบอนุญาตใช้เรือกลเดินทะเลเฉพาะเขตที่ใช้ในกิจการพิเศษประเภทเจ็ตสกีเพื่อเช่า จัดทําประกันภัยเพื่อคุ้มครองการเสียชีวิต ร่างกาย และทรัพย์สินของผู้ใช้เรือที่ได้รับความเสียหายเนื่องจากการใช้เรือ หรือทายาทของผู้ใช้เรือ หรือบุคคลภายนอก อาศัยอํานาจตามความในมาตรา 29 และมาตรา 30 แห่งพระราชบัญญัติประกันวินาศภัย พ.ศ. 2535 นายทะเบียนจึงออกคําสั่งไว้ ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียน ที่ 21/2560 เรื่อง ให้ใช้แบบ ข้อความและอัตราเบี้ยประกันภัย กรมธรรม์ประกันภัยเพื่อการใช้เรือกลเดินทะเลเฉพาะเขตที่ใช้ในกิจการพิเศษประเภทเจ็ตสกีเพื่อเช่า”


ข้อ ๒ คําสั่งนี้ให้ใช้บังคับตั้งแต่บัดนี้เป็นต้นไป


ข้อ ๓ ให้ใช้แบบ ข้อความและอัตราเบี้ยประกันภัย กรมธรรม์ประกันภัยเพื่อการใช้เรือกลเดินทะเลเฉพาะเขตที่ใช้ในกิจการพิเศษประเภทเจ็ตสกีเพื่อเช่า ที่แนบท้ายคําสั่งนี้ ดังต่อไปนี้

          (1) กรมธรรม์ประกันภัยเพื่อการใช้เรือกลเดินทะเลเฉพาะเขตที่ใช้ในกิจการพิเศษประเภทเจ็ตสกีเพื่อเช่า

          (2) ใบคําขอเอาประกันภัยกรมธรรม์ประกันภัยเพื่อการใช้เรือกลเดินทะเลเฉพาะเขตที่ใช้ในกิจการพิเศษประเภทเจ็ตสกีเพื่อเช่า

          (3) อัตราเบี้ยประกันภัยกรมธรรม์ประกันภัยเพื่อการใช้เรือกลเดินทะเลเฉพาะเขตที่ใช้ในกิจการพิเศษประเภทเจ็ตสกีเพื่อเช่า


ข้อ ๔ บริษัทที่ประสงค์จะใช้แบบ ข้อความและอัตราเบี้ยประกันภัยกรมธรรม์ประกันภัยเพื่อการใช้เรือกลเดินทะเลเฉพาะเขตที่ใช้ในกิจการพิเศษประเภทเจ็ตสกีเพื่อเช่า ตามข้อ 3 ให้ยื่นขอรับความเห็นชอบพร้อมทั้งชําระค่าธรรมเนียมการขออนุญาตก่อนจึงนําออกใช้ได้


ผู้มีอํานาจลงนาม - สั่ง ณ วันที่ 25 เมษายน พ.ศ. 2560

สุทธิพล ทวีชัยการ

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 16/2560

เรื่อง แก้ไข เปลี่ยนแปลง อัตราเบี้ยประกันอัคคีภัย และ

อัตราเบี้ยประกันภัยการประกันภัยความเสี่ยงภัยทรัพย์สิน

-------------------------------------------

          เพื่อเป็นการผ่อนคลายการกํากับอัตราเบี้ยประกันภัย และให้การกําหนดอัตราเบี้ยประกันภัยของบริษัทประกันภัยมีความเหมาะสม สอดคล้องกับสภาวการณ์ปัจจุบัน และเกิดความคล่องตัวในทางปฏิบัติยิ่งขึ้น อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียนที่ 16/2560 เรื่อง แก้ไข เปลี่ยนแปลง อัตราเบี้ยประกันอัคคีภัย และอัตราเบี้ยประกันภัยการประกันภัยความเสี่ยงภัยทรัพย์สิน”


ข้อ ๒ ให้ยกเลิกความในข้อ 3 แห่งคําสั่งนายทะเบียนที่ 61/2543 เรื่อง แก้ไข เปลี่ยนแปลง อัตราเบี้ยประกันอัคคีภัยและอัตราเบี้ยประกันภัยการประกันการเสี่ยงภัยทุกชนิด ลงวันที่ 2 ตุลาคม พ.ศ. 2543 และให้ใช้ความต่อไปนี้แทน  
          “ข้อ 3  ให้ใช้อัตราเบี้ยประกันอัคคีภัย และอัตราเบี้ยประกันภัยการประกันภัยความเสี่ยงภัยทรัพย์สิน สําหรับการทําประกันภัยทรัพย์สินของเจ้าของรายเดียวกัน หรือบริษัทหรือห้างหุ้นส่วนนิติบุคคลในเครือเดียวกันต่อสถานที่ตั้งทรัพย์สินหนึ่งแห่งหรือหลายแห่ง ดังต่อไปนี้  ทั้งนี้ จะเป็นกรมธรรม์ประกันภัยฉบับเดียวกันหรือหลายฉบับก็ได้  
          (1) การทําประกันอัคคีภัยที่มีจํานวนเงินเอาประกันภัยตั้งแต่ 50 ล้านบาทขึ้นไป EG4YAup2hySgcimq8MkLuB6e34rNB2SF9h94LL1ryzzq 2.375 ของจํานวนเงินเอาประกันภัยต่อปี  
          (2) การทําประกันภัยความเสี่ยงภัยทรัพย์สิน ที่มีจํานวนเงินเอาประกันภัยตั้งแต่ 50 ล้านบาทขึ้นไป ให้ใช้อัตราเบี้ยประกันภัยสูงสุด ไม่เกินร้อยละ 2.5 ของจํานวนเงินเอาประกันภัยต่อปี”


ข้อ ๓ ให้ยกเลิกความในข้อ 4 แห่งคําสั่งนายทะเบียน ที่ 61/2543 เรื่อง แก้ไข เปลี่ยนแปลง อัตราเบี้ยประกันอัคคีภัยและอัตราเบี้ยประกันภัยการประกันการเสี่ยงภัยทุกชนิด ลงวันที่ 2 ตุลาคม พ.ศ. 2543 และให้ใช้ความต่อไปนี้แทน

          “ข้อ 4  การทําประกันอัคคีภัย หรือการทําประกันภัยความเสี่ยงภัยทรัพย์สินที่มีจํานวนเงินเอาประกันภัยแต่ละประเภทต่ํากว่า 50 ล้านบาท ต่อสถานที่ตั้งทรัพย์สินหนึ่งแห่งหรือหลายแห่งให้บริษัทใช้อัตราเบี้ยประกันภัย ดังต่อไปนี้

          (1) การทําประกันอัคคีภัย ให้ใช้อัตราเบี้ยประกันภัยตามพิกัดอัตราเบี้ยประกันอัคคีภัย

          (2) การทําประกันภัยความเสี่ยงภัยทรัพย์สิน ให้ใช้อัตราเบี้ยประกันภัยไม่ต่ํากว่าร้อยละ 105 ของอัตราเบี้ยประกันภัยของการประกันอัคคีภัยตามที่กําหนดใน (1) และสูงสุดไม่เกินร้อยละ 2.5 ของจํานวนเงินเอาประกันภัยต่อปี”


ข้อ ๔ คําสั่งนี้ให้มีผลบังคับใช้สําหรับการทําประกันอัคคีภัยหรือการทําประกันภัยความเสี่ยงภัยทรัพย์สินที่มีระยะเวลาประกันภัยเริ่มให้ความคุ้มครอง ตั้งแต่วันที่ 1 ตุลาคม 2560 เป็นต้นไป


ผู้มีอํานาจลงนาม - สั่ง ณ วันที่ 10 เมษายน พ.ศ. 2560

สุทธิพล  ทวีชัยการ

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 15/2560

เรื่อง แก้ไข เปลี่ยนแปลงอัตราเบี้ยประกันภัย (รายปี) สําหรับกรมธรรม์ประกันอัคคีภัย

สําหรับที่อยู่อาศัย

----------------------------------------

เพื่อให้การกําหนดอัตราเบี้ยประกันภัย (รายปี) สําหรับกรมธรรม์ประกันอัคคีภัยสําหรับที่อยู่อาศัยเกิดความเหมาะสม เป็นธรรม และสอดคล้องกับสภาพการณ์ที่แท้จริงในปัจจุบัน อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียนที่ 15/2560 เรื่อง แก้ไข เปลี่ยนแปลงอัตราเบี้ยประกันภัย (รายปี) สําหรับกรมธรรม์ประกันอัคคีภัยสําหรับที่อยู่อาศัย”


ข้อ ๒ ให้ยกเลิกอัตราเบี้ยประกันภัย (รายปี) สําหรับกรมธรรม์ประกันอัคคีภัยสําหรับที่อยู่อาศัยตามที่แนบท้ายคําสั่งนายทะเบียน ที่ 2/2558 เรื่อง ให้ใช้แบบ ข้อความและอัตราเบี้ยประกันภัยของกรมธรรม์ประกันอัคคีภัยสําหรับที่อยู่อาศัยและเอกสารแนบท้าย ลงวันที่ 27 มกราคม พ.ศ. 2558 และให้ใช้อัตราเบี้ยประกันภัย (รายปี) สําหรับกรมธรรม์ประกันอัคคีภัยสําหรับที่อยู่อาศัยตามที่แนบท้ายคําสั่งนี้แทน


ข้อ ๓ คําสั่งนี้ให้ใช้สําหรับกรมธรรม์ประกันอัคคีภัยสําหรับที่อยู่อาศัยที่มีระยะเวลาประกันภัยเริ่มให้ความคุ้มครอง ตั้งแต่วันที่ 1 ตุลาคม 2560 เป็นต้นไป


ผู้มีอํานาจลงนาม - สั่ง ณ วันที่ 10 เมษายน พ.ศ. 2560

สุทธิพล  ทวีชัยการ

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 14/2560

เรื่อง แก้ไข เปลี่ยนแปลง อัตราเบี้ยประกันอัคคีภัยตามลักษณะของภัย

สําหรับกรมธรรม์ประกันอัคคีภัย

----------------------------

          เพื่อให้การกําหนดอัตราเบี้ยประกันอัคคีภัยตามลักษณะของภัยสําหรับกรมธรรม์ประกันอัคคีภัยมีความเหมาะสม เป็นธรรม และสอดคล้องกับสภาวการณ์ปัจจุบัน อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียนที่ 14/2560 เรื่อง แก้ไข เปลี่ยนแปลง อัตราเบี้ยประกันอัคคีภัยตามลักษณะของภัยสําหรับกรมธรรม์ประกันอัคคีภัย”


ข้อ ๒ ให้ยกเลิกอัตราเบี้ยประกันอัคคีภัยตามลักษณะของภัยตามที่แนบท้ายคําสั่งนายทะเบียน ที่ 6/2552 เรื่อง แก้ไข เปลี่ยนแปลง พิกัดอัตราเบี้ยประกันอัคคีภัย ลงวันที่ 9 พฤศจิกายน 2552 และให้อัตราเบี้ยประกันอัคคีภัยตามลักษณะของภัยตามที่แนบท้ายคําสั่งนี้แทน


ข้อ ๓ คําสั่งนี้ให้มีผลบังคับใช้สําหรับกรมธรรม์ประกันอัคคีภัย ที่มีระยะเวลาประกันภัยเริ่มให้ความคุ้มครอง ตั้งแต่วันที่ 1 ตุลาคม 2560 เป็นต้นไป


ผู้มีอํานาจลงนาม - สั่ง ณ วันที่ 10 เมษายน พ.ศ. 2560

สุทธิพล  ทวีชัยการ

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 11/2560

เรื่อง ให้แก้ไขแบบ ข้อความกรมธรรม์ประกันภัย และเอกสารแนบท้ายของกรมธรรม์ประกันภัย

-----------------------------------------

          อาศัยอํานาจตามความในมาตรา 29 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียน ที่ 11/2560 เรื่อง ให้แก้ไขแบบ ข้อความกรมธรรม์ประกันภัย และเอกสารแนบท้ายของกรมธรรม์ประกันภัย”


ข้อ ๒ ให้ยกเลิกความในข้อต่อไปนี้ของกรมธรรม์ประกันภัย ตามคําสั่งนายทะเบียนที่ 22/2551 ลงวันที่ 29 กันยายน พ.ศ. 2551

          (1) ข้อ 7.6 ของหมวดการคุ้มครองความรับผิดต่อบุคคลภายนอก แห่งกรมธรรม์ประกันภัยรถยนต์

          (2) ข้อ 9.3 ของหมวดการคุ้มครองความเสียหายต่อรถยนต์ แห่งกรมธรรม์ประกันภัยรถยนต์

          (3) ข้อ 7.1.10 แห่งกรมธรรม์ประกันภัยรถยนต์คุ้มครองความรับผิดต่อทรัพย์สินบุคคลภายนอก

          (4) ข้อ 7.6 ของหมวดการคุ้มครองความรับผิดต่อบุคคลภายนอก แห่งกรมธรรม์ประกันภัยรถยนต์แบบคุ้มครองเฉพาะภัย

          (5) ข้อ 9.3 ของเอกสารแนบท้ายความคุ้มครองความเสียหายต่อรถยนต์เนื่องจากการชนกับยานพาหนะทางบก (ร.ย.ภ.10) แห่งกรมธรรม์ประกันภัยรถยนต์แบบคุ้มครองเฉพาะภัย

          (6) ข้อ 6.6 ของหมวดการคุ้มครองความรับผิดต่อบุคคลภายนอก แห่งกรมธรรม์ประกันภัยรถยนต์รวมการคุ้มครองผู้ประสบภัยจากรถ

          (7) ข้อ 9.3 ของหมวดการคุ้มครองความเสียหายต่อรถยนต์ แห่งกรมธรรม์ประกันภัยรถยนต์รวมการคุ้มครองผู้ประสบภัยจากรถ

          (8) ข้อ 6.6 ของหมวดการคุ้มครองความรับผิดต่อทรัพย์สินบุคคลภายนอก แห่งกรมธรรม์ประกันภัยรถยนต์คุ้มครองความรับผิดต่อทรัพย์สินบุคคลภายนอกรวมการคุ้มครองผู้ประสบภัยจากรถ

          (9) ข้อ 6.6 ของหมวดการคุ้มครองความรับผิดต่อบุคคลภายนอก แห่งกรมธรรม์ประกันภัยรถยนต์แบบคุ้มครองเฉพาะภัยรวมการคุ้มครองผู้ประสบภัยจากรถ

          (10) ข้อ 9.3 ของเอกสารแนบท้ายความคุ้มครองความเสียหายต่อรถยนต์เนื่องจากการชนกับยานพาหนะทางบก (ร.ย.ภ.10) แห่งกรมธรรม์ประกันภัยรถยนต์แบบคุ้มครองเฉพาะภัยรวมการคุ้มครองผู้ประสบภัยจากรถ


ข้อ ๓ ให้ยกเลิกความในข้อยกเว้น “การขับขี่โดยบุคคลซึ่งในขณะขับขี่มีปริมาณแอลกอฮอล์ในเส้นเลือดไม่น้อยกว่า 150 มิลลิกรัมเปอร์เซ็นต์” สําหรับกรมธรรม์ประกันภัยรถยนต์และเอกสารแนบท้ายของกรมธรรม์ประกันภัยรถยนต์ที่บริษัทได้รับความเห็นชอบจากนายทะเบียน


ข้อ ๔ ให้ใช้ความต่อไปนี้แทนในข้อที่ถูกยกเลิกตามข้อ 2 และข้อ 3  
          “การขับขี่โดยบุคคลซึ่งในขณะขับขี่มีปริมาณแอลกอฮอล์ในเลือดเกินกว่า 50 มิลลิกรัมเปอร์เซ็นต์ ซึ่งเป็นไปตามกฎกระทรวงฉบับที่ 16 (พ.ศ. 2537) ออกตามความในพระราชบัญญัติจราจรทางบก พ.ศ. 2522 กําหนดให้ถือว่าเมาสุรา”


ข้อ ๕ คําสั่งนี้ให้มีผลใช้บังคับสําหรับการทําสัญญาประกันภัยกับบริษัทประกันภัยตั้งแต่วันที่ 1 มิถุนายน พ.ศ. 2560 เป็นต้นไป


ผู้มีอํานาจลงนาม - สั่ง ณ วันที่ 16 มีนาคม พ.ศ. 2560

สุทธิพล  ทวีชัยการ

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 8/2560

เรื่อง ให้ใช้อัตราเบี้ยประกันภัยรถยนต์ สําหรับรถยนต์ที่ติดตั้งระบบกล้องโทรทัศน์วงจรปิด (CCTV)

ที่ติดตั้งกับรถยนต์

-----------------------------------------

          เพื่อเป็นการเสริมสร้างวินัยจราจรแก่ประชาชน จึงส่งเสริมให้เจ้าของรถมีการติดตั้งระบบกล้องโทรทัศน์วงจรปิด (Closed - Circuit Television : CCTV) ที่ติดตั้งกับรถยนต์ อันเป็นอุปกรณ์ที่มีส่วนช่วยในการตรวจสอบวินัยจราจร อีกทั้งยังสามารถใช้เป็นหลักฐานสําคัญในการยืนยันถึงการกระทําความผิดจากการใช้รถยนต์ อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียน ที่ 8/2560 เรื่อง ให้ใช้อัตราเบี้ยประกันภัยรถยนต์ภาคสมัครใจ สําหรับรถยนต์ที่ติดตั้งระบบกล้องโทรทัศน์วงจรปิด (CCTV) ที่ติดตั้งกับรถยนต์”


ข้อ ๒ คําสั่งนี้ให้ใช้บังคับตั้งแต่บัดนี้เป็นต้นไป


ข้อ ๓ ให้บริษัทให้ส่วนลดเบี้ยประกันภัยในการรับประกันภัยตามกรมธรรม์ประกันภัยรถยนต์ทุกประเภทเป็นส่วนลดอื่นในอัตราร้อยละ 5 - 10 ของเบี้ยประกันภัยสุทธิ สําหรับรถยนต์ที่ติดตั้งระบบกล้องโทรทัศน์วงจรปิด (CCTV) ที่ติดตั้งกับรถยนต์ โดยแสดงหลักฐานภาพถ่ายการติดตั้งระบบกล้องโทรทัศน์วงจรปิด (CCTV) ที่ติดตั้งกับรถยนต์คันเอาประกันภัย ในเวลาทําสัญญาประกันภัย และต้องติดตั้งระบบกล้องโทรทัศน์วงจรปิด (CCTV) ที่ติดตั้งกับรถยนต์ไว้ตลอดระยะเวลาเอาประกันภัยด้วย


ผู้มีอํานาจลงนาม - สั่ง ณ วันที่ 3 มีนาคม พ.ศ. 2560

สุทธิพล  ทวีชัยการ

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 21/2555

เรื่อง ยกเลิกคําสั่งให้บริษัท ฟีนิกซ์ ประกันภัย (ประเทศไทย) จํากัด

หยุดรับประกันวินาศภัยเป็นการชั่วคราว

----------------------------------------

          ตามที่นายทะเบียน ได้มีคําสั่งที่ 1/2555 ลงวันที่ 20 กุมภาพันธ์ 2555 สั่งให้บริษัท ฟีนิกซ์ ประกันภัย (ประเทศไทย) จํากัด หยุดรับประกันวินาศภัยเป็นการชั่วคราว ดังรายละเอียดแจ้งแล้ว นั้น 

          อาศัยอํานาจตามความในมาตรา 52 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 นายทะเบียนด้วยความเห็นชอบของคณะกรรมการกํากับและส่งเสริมการประกอบธุรกิจประกันภัย จึงมีคําสั่งให้ยกเลิกคําสั่งนายทะเบียน ที่ 1/2555 ลงวันที่ 20 กุมภาพันธ์ 2555 โดยให้บริษัทประกอบธุรกิจต่อไป  ทั้งนี้ ตั้งแต่วันที่ 28 มิถุนายน 2555 เป็นต้นไป


ผู้มีอํานาจลงนาม - สั่ง ณ วันที่ 27 มิถุนายน พ.ศ. 2555

ประเวช  องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งกรมบังคับคดี

ที่ 283/2529

เรื่อง ค่าใช้จ่ายในการเดินทางไปราชการของเจ้าพนักงานพิทักษ์ทรัพย์

------------------

          โดยที่เป็นการสมควรกําหนดหลักเกณฑ์เกี่ยวกับการเบิกจ่ายค่าใช้จ่ายในการเดินทาง ไปราชการของเจ้าพนักงานพิทักษ์ทรัพย์ ให้เป็นระเบียบเดียวกันทั้งในส่วนกลางและส่วนภูมิภาค จึงมีคําสั่งให้ข้าราชการกรมบังคับคดีปฏิบัติดังนี้


ข้อ ๑ การเดินทางไปปฏิบัติราชการ ณ ศาลหรือในเขตศาลที่ตั้งอยู่นอกจังหวัดซึ่งสถานที่ทําการของเจ้าพนักงานพิทักษ์ทรัพย์ตั้งอยู่ และเป็นคดีของศาลที่ไปปฏิบัติราชการ ให้เบิกค่าใช้จ่ายในการเดินทางไปราชการจากเงินในงบประมาณ ตามหลักเกณฑ์ที่กําหนด ไว้ในพระราชกฤษฎีกาค่าใช้จ่ายในการเดินทางไปราชกา พ.ศ. 2526


ข้อ ๒ การเดินทางไปปฏิบัติราชการ ณ ศาลหรือในเขตศาลที่ตั้งอยู่นอกเขตจังหวัด ซึ่งสถานที่ทําการของเจ้าพนักงานพิทักษ์ทรัพย์ตั้งอยู่ และมิใช่คดีของศาลที่ไปปฏิบัติราชการ ให้เบิกค่าใช้จ่ายในการเดินทางไปราชการของเจ้าพนักงานพิทักษ์ทรัพย์ จากเงินในคดี ตามหลักเกณฑ์ที่กําหนดไว้ในพระราชกฤษฎีกาค่าใช้จ่ายในการเดินทางไปราชการ พ.ศ. 2526 โดยอนุโลม ยกเว้น ค่าเบี้ยเลี้ยงเดินทางและค่าเช่าที่พัก ให้เบิกได้ตามบัญชีท้ายคําสั่งนี้ 

          ในกรณีที่เงินในคดีไม่มี หรือมีแต่ไม่เพียงพอ ให้เบิกจ่ายตามข้อ 1


ข้อ ๓ ให้ผู้ที่ได้รับอนุมัติให้เดินทางไปปฏิบัติราชการร่วมกับเจ้าพนักงานพิทักษ์ทรัพย์ มีสิทธิเบิกค่าใช้จ่ายได้ตามที่กําหนดไว้ในข้อ 1 และ 2

          ทั้งนี้ ตั้งแต่วันที่มีคําสั่งนี้เป็นต้นไป \*


ผู้มีอํานาจลงนาม - สั่ง ณ วันที่ 4 พฤศจิกายน 2529

 

(นายสวิน อักขรายุธ)

อธิบดีกรมบังคับคดี
คําสั่งกรมบังคับคดี

ที่ 85/2525

เรื่อง ข้อกําหนดและวิธีการดําเนินการเกี่ยวกับเงินสวัสดิการกรมบังคับคดี (ฉบับที่ 2)

พ.ศ. 2529

------------------

          เพื่อให้การดําเนินงานของคณะกรรมการบริหารเงินสวัสดิการกรมบังคับคดี เกี่ยวกับการกู้ยืมเงินสวัสดิการ เป็นไปโดยรอบคอบ รัดกุม และสมตามเป้าหมายของทางราชการ 

          อาศัยความตามข้อ 12 แห่งระเบียบกรมบังคับคดีว่าด้วยเงินสวัสดิการกรมบังคับคดี พ.ศ. 2525 คณะกรรมการบริหารเงินสวัสดิการได้เสนอข้อกําหนดและวิธีดําเนินการเกี่ยวกับ การให้ข้าราชการกรมบังคับคดีกู้ยืมเงินสวัสดิการ จึงมีคําสั่งออกข้อกําหนดและวิธีการเกี่ยวกับ เงินสวัสดิการกรมบังคับคดี (ฉบับที่ 2) พ.ศ. 2529 เมื่อคณะกรรมการบริหารเงินสวัสดิการ และข้าราชการกรมบังคับคดีได้ถือปฏิบัติเพิ่มเติมจากข้อกําหนดและวิธีการดําเนินการเกี่ยวกับ เงินสวัสดิการ พ.ศ. 2527 ดังต่อไปนี้ 


ข้อ ๑ เงินยืมฉุกเฉิน

          1.1 ข้าราชการกรมบังคับคดีมีสิทธิยืมเงินสวัสดิการกรมบังคับคดี ในกรณี ฉุกเฉินได้ครั้งละไม่เกิน 500 บาท (ห้าร้อยบาทถ้วน) ต่อ 1 เดือน โดยให้ยืมได้หลังจาก วันที่ 15 ของทุกเดือน ตามแบบขอยืมเงินสวัสดิการประเภทเงินยืมฉุกเฉิน (ย.ส.1) แนบท้ายคําสั่งนี้

          1.2 ผู้ยืมยินยอมให้กองคลังหักเงินเดือน เดือนนั้นของผู้ยืมชําระหนี้เงินยืมจนครบ


ข้อ ๒ เงินยืมทดแทนสิทธิ

          2.1 ข้าราชการกรมบังคับคดี ผู้มีสิทธิจะได้รับเงินจากทางราชการ เช่น ค่ารักษาพยาบาล เงินช่วยการศึกษาบุตร ค่าเช่าบ้าน ค่าเบี้ยเลี้ยง เงินเดือนตกเบิก ฯลฯ ซึ่งได้ยื่นคําขอรับเงิน แต่ยังไม่ได้รับเงินดังกล่าว มีสิทธิที่จะขอยืมเงินสวัสดิการกรมบังคับคดี ประเภทเงินยืมทดแทนสิทธิ์ (น.ส.) ตามแบบขอยืมเงินสวัสดิการประเภทอื่นทดแทนสิทธิแนบหาย คําสั่งนี้

          2.2 ผมยินยอมให้กองคลัง หักเงินของผู้ยืมที่เบิกได้ หรือเงินเดือนของผู้ยืม ชําระหนี้เงินยืมจนครบ


ข้อ ๓ ผู้พิจารณาอนุญาตให้ยืมเงิน

          อธิบดีกรมบังคับคดี หรือประธานคณะกรรมการบริหารเงินสวัสดิการกรมบังคับคดี หรือผู้ที่ได้รับมอบหมาย แล้วแต่กรณี เป็นผู้พิจารณาอนุมัติให้ขา ติให้ข้าราชการกรมบังคับคดีกู้ยืมเงินสวัสดิการ โดยพิจารณาถึงจํานวนเงินสวัสดิการที่คงเหลืออยู่ในขณะนั้น ประกอบกับความเห็นของผู้อํานวยการ กองคลัง


ข้อ ๔ ให้ผู้อํานวยการกองคลัง จัดเจ้าหน้าที่การเงิน และบัญชี ตามที่เห็นสมควรเพื่อ

          รับผิดชอบดําเนินการเกี่ยวกับการยืมเงินสวัสดิการของกรมบังคับคดี ตลอดจนการจัดทําบัญชีและ 6. เก็บเอกสารในเรื่องนี้เพื่อตรวจสอบภายในจะได้ตรวจสอบตามต้องการ 

          ทั้งนี้ ให้ถือปฏิบัติตั้งแต่วันที่ 9 เมษายน 2529เป็นต้นไป


ผู้มีอํานาจลงนาม - สั่ง ณ วันที่ 9 เมษายน 2529

 

 

(นายสวน อักขรายุธ)

อธิบดีกรมบังคับคดี
คําสั่งกรมบังคับคดี

ที่ 281/2530

เรื่อง ค่าใช้จ่ายในการส่งหมาย คําคู่ความหรือเอกสาร

------------------------

          ด้วยเห็นเป็นการสมควรให้กําหนดอัตราค่าใช้จ่ายในการส่งหมาย คําคู่ความหรือเอกสาร สําหรับพนักงานเดินหมาย กรมบังคับคดี ให้เหมาะสมยิ่งขึ้น โดยวิธีการแบ่งเขตและเหมาจ่ายค่าป่วยการ และค่าพาหนะ (เว้นแต่ในที่กันดารหรือทางไกลมากเป็นพิเศษ อันจําเป็นต้องใช้ยานพาหนะเป็นกรณีพิเศษ เฉพาะราย) ทั้งนี้ โดยอนุโลมตามหลักเกณฑ์ในกฎกระทรวงฉบับที่ 7 (พ.ศ. 2502) ออกตามความใน พระราชบัญญัติให้ใช้ประมวลกฎหมายวิธีพิจารณาความแพ่ง พุทธศักราช 2477 ดังนี้


ข้อ ๑ หมาย คําคู่ความหรือเอกสารที่คู่ความต้องนําส่ง

          1.1 เขตชั้นใน ให้จ่ายลาป่วยการและค่าพาหนะไม่เกิน 40 บาท 

          1.2 เขตชั้นกลาง ให้จ่ายค่าป่วยการและค่าพาหนะไม่เกิน 60 บาท

          1.3 เขตชั้นนอก ให้จ่ายค่าป่วยการและค่าพาหนะไม่เกิน 100 บาท


ข้อ ๒ หมาย คําคู่ความหรือเอกสารที่คู่ความไม่ต้องนําส่ง

          2.1 ในกรณีที่อาจเบิกจากเงินค่าใช้จ่ายในคดี ให้เหมาจ่ายค่าป่วยการ และค่าพาหนะรวมเป็นเงินไม่สูงกว่ากึ่งหนึ่งของอัตราในข้อ 1

          2.2 ในกรณีที่ไม่อาจจะเบิกจากเงินค่าใช้จ่ายในคดี ให้พนักงานเดินหมาย ซึ่งเป็นผู้ส่งในเรื่องนั้นมาก่อนโดยมีผู้นําหรือมีสิทธิเบิกในคดีเป็นผู้รับผิดชอบในการส่ง


ข้อ ๓ การแบ่งเขตพื้นที่สําหรับการส่งหมายในกรุงเทพมหานคร ปรากฏรายละเอียดตามบัญชี แนบท้ายคําสั่งนี้


ข้อ ๔ ให้ยกเลิกคําสั่งกรมบังคับคดี ที่ 188/2522 ลงวันที่ 15 สิงหาคม 2522 

          ทั้งนี้ ให้ถือปฏิบัติตั้งแต่วันที่ 4 มกราคม 2531 เป็นต้นไป


ผู้มีอํานาจลงนาม - สั่ง ณ วันที่ 23 พฤศจิกายน 2530

 

 

(นายสวิน อักขรายุธ)

อธิบดีกรมบังคับคดี